
Avaliku ürituse „Heategevuskontsert” loa taotluse rahuldamine
1. Asjaolud ja menetluse käik

06.06.2008.a. esitas Teletoomise Osaühing (registrikood 11042160) Narva Linnavalitsuse Linnavara- ja Majandusametile avaliku ürituse loa taotluse. Teletoomise OÜ kavandab viia läbi 17.06.2008.a. kellaajal 18.30-21.30 Narva linnuse sisehoovis avalikkusele suunatud ürituse „Heategevuskontsert“. Ürituse raames toimub jalgpallivõistlus Narva Linnavalitsuse meeskonna ja Eesti Muusikute koondise vahel, misjärel esinevad erinevad muusikaansamblid. Eeldatav osavõtjate arv on 500 inimest.
Tulenevalt ülaltoodust ning Narva Linnavolikogu 06.03.2008.a määrusest nr 18 „Narva linna avaliku korra eeskiri” taotleb Teletoomise Osaühing ürituse „Heategevuskontsert” korraldamiseks avaliku ürituse loa taotluse rahuldamist.
 
2. Õiguslikud alused

Kohaliku omavalitsuse korralduse seaduse § 30 lõige 1 punkti 4 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. vastu võetud määruse nr 18 „Narva linna avaliku korra eeskiri” § 11 lõikes 1 sätestatule avaliku ürituse luba vormistatakse Narva Linnavalitsuse korraldusena, millega rahuldatakse loa taotlus.

3. Otsus
3.1. Rahuldada Teletoomise Osaühingu taotlus avaliku ürituse „Heategevuskontsert” läbiviimiseks. 

3.2. Avaliku ürituse korraldajaks on Teletoomise Osaühing (registrikood 11042160; asukoht Mustjõe põik 5, Tallinn 10617).
3.3. Avaliku ürituse läbiviimise kohaks on Narva linnus (Peterburi mnt 2, Narva 20308).
3.4. Avalik üritus algab 17.06.2008.a. kell 18.30 ning lõpeb samal kuupäeval kell 21.30.
3.5. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.
4. Rakendussätted

4.1.  Käesolevat korraldust on võimalik vaidlustada 30 päeva jooksul haldusakti teatavaks tegemisest, esitades kaebuse Tartu Halduskohtu Jõhvi kohtumajja halduskohtumenetluse seadustikus sätestatud korras. 
4.2. Korraldus jõustub seadusega sätestatud korras.

